
NOTIFICARE
privind  asigurarea obligatorie a locuințelor împotriva cutremurelor, alunecărilor de teren și inundațiilor
În atenția locuitorilor din comuna Albeni 
STIMAȚI CETĂȚENI
În conformitate cu prevederile art. 3 din Legea nr. 260/2008 privind asigurarea obligatorie a locuințelor împotriva cutremurelor, alunecărilor de teren și inundațiilor, vă reamintim faptul că persoanele fizice și juridice sunt obligate să își asigure împotriva dezastrelor naturale toate construcțiile cu destinația de locuință, din mediul urban sau rural, aflate în proprietatea acestora și înregistrate în evidențele organelor fiscal. 
Menționăm că polița de asigurare PAD acoperă dezastrul natural – cutremur, alunecare de teren și inundația ca fenomen natural.
Suma asigurată poate fi de:
●100.000 lei, pentru fiecare locuință de TIP A (construcția cu structura de rezistență din beton armat, metal ori lemn sau cu pereți exteriori din piatră, cărămidă arsă, lemn ori din orice alte materiale rezultate în urma unui tratament);
●50.000 lei, pentru fiecare locuință  de TIP B (construcția cu pereți exteriori din cărămidă nearsă sau din orice alte materiale nesupuse unui tratament termic și/sau chimic parțial).
Prima anuală de asigurare este de:
● 130lei pentru locuințe de TIP A;
● 50lei pentru locuințe de TIP B.      
Valabilitatea PAD încetează în cazul în care construcţia asigurată îşi pierde integral destinaţia de locuinţă sau bunul piere din alte cauze decât cele
cuprinse în asigurarea obligatorie. Pierderea acestei destinaţii nu obligă asigurătorul care a emis PAD la restituirea sumei corespunzătoare valorii primei obligatorii. 
Beneficiarii asigurării şi asiguraţii care, după data intrării în vigoare a prezentei legi, vor proceda la construirea, lărgirea sau modificarea locuinţelor fără autorizaţie de construire, emisă în condiţiile legii, sau cu nerespectarea autorizaţiei respective, afectând structura de rezistenţă a locuinţelor şi favorizând expunerea la unul dintre riscurile asigurate obligatoriu, nu vor fi despăgubiţi în baza asigurării obligatorii, în cazul producerii riscului asigurat.  
Vă rugăm să procedați la îndeplinirea obligației de încheiere a polițelor de asigurare obligatorie a locuințelor, având în vedere faptul că, în
conformitate cu prevederile art. 29 alin. 1 și alin. 2 din Legea nr. 260/2008, constituie contravenții nerespectarea de către persoanele fizice sau juridice a obligației de asigurare a locuințelor și se sancționează  cu amendă cuprinsă între 100-500 lei

